Sag anlagt den 29. november 2021 – Associação do Socorro e Amparo mod EUIPO – De Bragança (quis ut Deus)
(Sag T-752/21)
Stævningen er affattet på portugisisk
Parter
Sagsøger: Associação do Socorro e Amparo (Lissabon, Portugal) (ved advokat J. Motta Veiga)
Sagsøgt: Den Europæiske Unions Kontor for Intellektuel Ejendomsret (EUIPO)
Den anden part i sagen for appelkammeret: Duarte Pio De Bragança (Sintra, Portugal)
Oplysninger vedrørende sagen for EUIPO
Indehaver af det omtvistede varemærke: Duarte Pio De Bragança
Det omtvistede varemærke: EU-figurmærket quis ut Deus – EU-varemærkeregistrering nr. 9 131 566
Sagen for EUIPO: Fortabelsessag
Den anfægtede afgørelse: Afgørelse truffet den 21. oktober 2021 af Fjerde Appelkammer ved EUIPO (sag R 581/2021-4)
Påstande
Der gives medhold i nærværende søgsmål og afgørelsen truffet af Fjerde Appelkammer erstattes med en afgørelse, hvorved EU-varemærkeregistrering nr. 9 131 566 erklæres fortabt for de varer eller tjenesteydelser, der beskyttes af varemærket i henhold til artikel 58, stk. 1, litra a), i Europa-Parlamentets og Rådets forordning (EU) 2017/1001 som følge af, at der ikke inden for en sammenhængende periode på fem år er blevet gjort reel brug af varemærket.
EUIPO tilpligtes at betale samtlige sagsomkostninger, herunder advokatsalærer som fastsættes efterfølgende.
Anbringende
Tilsidesættelse af artikel 58, stk. 1, litra a), i Europa-Parlamentets og Rådets forordning (EU) 2017/1001.
____________